## **Kooskõlastuste ja koostöö kokkuvõte**

Kooskõlastuste ja koostöö kokkuvõte. Kooskõlastuste originaalid asuvad menetlusdokumentide kaustas.

|  |  |  |
| --- | --- | --- |
| **Kooskõlastaja / koostöö tegija / kaasatav** | **Kooskõlastuse kuupäev ja number (sh olemasolul kirja registreerimise kuupäev ja number)** | **Kooskõlastamisel / arvamuse andmisel tehtud märkused või seatud tingimused ning Rae Vallavalitsuse seisukoht** |
| KOOSKÕLASTAJAD | | |
| Transpordiamet  (Marek Lind) | 06.06.2023 nr 7.2-2/23/26775-4 (reg. 06.06.2023 nr 6-1/5728-3) | Võttes aluseks ehitusseadustiku (EhS) ja planeerimisseaduse (PlanS) kooskõlastame Optimal projekt OÜ töö nr 421 „Rae vald Järveküla Väljaotsa ja Väljaotsa tee 15 kinnistu ja lähiala detailplaneering“ järgmiste kõrvaltingimustega.   * Näha ette Väljaotsa tee ristlõike laiendamine riigitee 11330 kaitsevööndi ulatuses (minimaalselt 30 m riigitee katte servast) enne I etapi mistahes hoone kasutusloa väljastamist. Väljaotsa tee ristlõike laius (äärekivide vahel) on 5,5 m, mis ei ole piisav planeeringust lisanduvat mõlemasuunalist liiklust teenindama: manöövrid riigiteele ja riigiteelt ei ole sujuvad ega kaasliiklejatele hästi tajutavad. Stratum OÜ teostatud liiklusuuringu kohaselt riigitee 11330 ja Väljaotsa tee ristmikul on läbilaskevõime tagatud, kuid Väljaotsa tee laiuse sobivust ei ole hinnatud. Uuring käsitleb planeeringuga kavandatud teedevõrgu ühtlustamise vajadust, soovituslik laius 7,0 m. * Perspektiivse Tallinna ringtee alla kavandatav reovee kanalisatsioon kuni liitumispunktini rajada arvestades ringtee teeprojektiga kavandatud tehnovõrkude kõrgustega. Nõuded Tallinna Väikese ringteega ristumiseks taotleda TRAM-lt edaspidises projekteerimise etapis. Lisada joonisele AS-08 „Tehnovõrkude ühinemise skeem\_A3 „Tallinna väikese ringtee lahendus.   Palume planeeringu elluviimisel arvestada järgnevaga.   1. Kõik riigitee kaitsevööndis (sh Tallina väikeses ringtee) kavandatud ehitusloa kohustusega tööde projektid tuleb esitada Transpordiametile nõusoleku saamiseks. Ristumiskoha puhul tuleb taotleda EhS § 99 lg 3 alusel Transpordiametilt nõuded ristumiskoha projekti koostamiseks. 2. Kui kohalik omavalitsus annab planeeringualal projekteerimistingimusi EhS § 27 alusel või kavandatakse muudatusi riigitee kaitsevööndis, siis palume kaasata Transpordiametit menetlusse. 3. Transpordiamet ei võta kohustusi planeeringuga kavandatud rajatiste välja ehitamiseks.   Kooskõlastus kehtib kaks aastat kirja välja andmise kuupäevast. Kui planeering ei ole selleks ajaks kehtestatud, siis palume esitada planeering Transpordiametile lähteseisukohtade uuendamiseks. |
| Päästeameti Põhja päästekeskus  (Garri Mölder) | 01.06.2023 nr 7.2-3.1/3143-2 | Päästeseaduse § 5 lg 1 p 7 ja Planeerimisseaduse § 133 lg 1 alusel kooskõlastab Päästeameti Põhja päästekeskuse ohutusjärelevalve büroo inspektor Garri Mölder Optimal Projekt OÜ poolt koostatud „Järveküla Väljaotsa ja Väljaotsa tee 15” detailplaneeringu tuleohutuseosa. |
| Maa-amet  (Kristi Kivimaa) | 11.05.2023 nr 6-3/22/20398-4 (reg 11.05.2023 nr 6-1/5728-1) | Planeeringualaga külgneb Väljametsa (tunnus 65301:001:5640, maakasutuse sihtotstarve maatulundusmaa 100%) kinnisasjaga, mille riigivara valitseja on Keskkonnaministeerium ja volitatud asutus on Maa-amet. Kinnisasi piirneb planeeringuga moodustatud haljasala maa krundiga pos nr 48.  Märkisime 28.11.2022 kirjaga nr 6-3/22/20398-2, et planeeritavale alale jäävad kohaliku geodeetilise võrgu märgid nr 10114 (GPA ID 223548), nr 0406 (GPA ID 46788), nr 10113 (GPA ID 223547) ja nr 10946 (GPA ID 292785). Palume täiendada seletuskirja geodeetiliste punktide osas ning näidata geodeetilisel alusplaanil kõik geodeetiliste punktide asukohad.  Maa-ametil ei ole põhimõttelisi vastuväiteid Järveküla Väljaotsa ja Väljaotsa tee 15 kinnistu ja lähiala detailplaneeringu osas. Palume täiendada planeeringut geodeetiliste punktide osas ning hoida Maa-ametit kursis planeeringu edasise menetlemisega. |
| Rae Vallavalitsus  (Hannes Karon,  Arendus- ja haldusamet,  teehoiuspetsialist) | 09.05.2023 | kooskõlastan |
| Rae Vallavalitsus  (Enelin Alter, Planeerimis- ja keskkonnaamet,  planeeringute arhitekt) | 08.05.2023 | Kooskõlastan. |
| Rae Vallavalitsus  (Pille Vals, Planeerimis- ja keskkonnaamet,  planeeringute spetsialist) | 08.05.2023 | Kooskõlastan. |
| TEHNOVÕRKUDE VALDAJAD | | |
| Aktsiaselts ELVESO  (Annika Krinpus) | 14.07.2023 nr 086/VK (reg. 14.07.2023 nr 6-1/5723-3) | **Järveküla, Väljaotsa ja Väljaotsa tee 15 kinnistu ja lähiala detailplaneering** (töö nr DP1133) joonisel nr 6 „Tehnovõrkude koondplaan” esitatud ühisveevärgi ja -kanalisatsiooni (ÜVK) rajatiste asukoht võimaldab põhimõtteliselt DP alale planeeritud kruntide ühendamist ÜVK-ga. Lõplik ÜVK tehniline lahendus selgub liitumisrajatiste projekteerimistööde käigus. Väljaotsa tee 15 kinnistul asuv olemasolev kraav on vaja puhastada kuni Sinika teeni.  Arvamus Järveküla, Väljaotsa ja Väljaotsa tee 15 kinnistu ja lähiala detailplaneeringu kohta kehtib kuni arvamuse koostamise aluseks olnud asjaolude muutumiseni (sh, näiteks, ühisveevärgi ja -kanalisatsiooni arendamise kava muutmine, piirkonna ÜVK lahenduste põhimõtteline muutmine ÜVK arendustegevuse käigus, üldplaneeringu muutmine jms ), maksimaalselt üks aasta väljastamisest. |
| Telia Eesti AS  (Dmitri Kirsanov) | 21.03.2023 nr 37755532 | Tööde teostamisel tuleb lähtuda sideehitise jah  kaitsevööndis tegutsemise Eeskirjast:  Tööde teostamiseks planeeritud piirkonnas jah  on vaja täiendavalt esitada tööjoonised:  Tegevuse jätkamiseks on vajalik tellida jah  Telia täiendavad tehnilised tingimused:  Maa-alal paikneb Teliale kuuluv sideehitis: Side maakaabel, Sidekaev(ud), Kaitsetoru  Projekt kooskõlastatakse märkustega: Telia sideehitiste kaitsevööndis tegevuste planeerimisel ja ehitiste projekteerimisel tagada sideehitise ohutus ja säilimine vastavalt EhS § 70 ja § 78 nõuetele. Tööde teostamisel sideehitise kaitsevööndis lähtuda EhS ptk 8 ja ptk 9 esitatud nõuetest, MTM määrusest nr 73 (25.06.2015) „Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded”, kohaldatavatest standarditest ning sideehitise omaniku juhenditest ja nõuetest:  <https://www.telia.ee/partnerile/ehitajale-maaomanikule/juhendid>.  Antud kooskõlastus ei ole tegutsemisluba Telia sideehitise kaitsevööndis tegutsemiseks.  Kooskõlastus kehtib kuni 20.03.2024. Allkirjastatud digitaalselt. |
| Elektrilevi OÜ  (Marge Kasenurm) | 21.03.2023 nr 7535527639 | Kooskõlastatud tingimustel: tööjoonised kooskõlastada täiendavalt. Allkirjastatud digitaalselt. |
| KAASATAVAD | | |
| Isiku või asutuse nimi |  |  |
| Väljaotsa ja Väljaotsa tee 15 kinnistu huvitatud isik  (Janar Muttik,  Ülemiste Kodu OÜ  juhatuse liige) | 22.06.2023 | Kooskõlastatud. Allkirjastatud digitaalselt. |